User:Prasad Suresh Nag

जातिव्यवस्था के विरुद्ध गोटीराम का धम्मनाद और महान सन्देश: अतीत के आईने १९९० के दशक के बाद भारत के गांवों में बहुजन समाज में जाग्रति आनी स्वभाबिक थी एक तरफ सूचना संचार के साधनों का विकास हो रहा था तो दूसरी और राजनीतिक गतिविधियाँ भी लोगों को प्रभावित कर रही थी. जिसमें बहुजन समाज पार्टी का आन्दोलन लोगों के मन में एक नई उम्मीद जगा रहा था कांशीराम का दौरा और बहुजन साहित्य ने बहुत प्रमुख महत्पूर्ण भूमिका का निर्वाह किया. देश के राष्ट्रीय स्तर पर कांग्रेसी राज था अधिकतर बुजुर्ग आज भी कांग्रेस को ही पसंद करते थे इसके बाबजूद भी अब लोगों के पास कोई नया विकल्प नही था लोगों का यह भी मानना था की कांग्रेस का देश के स्वतंत्रता आन्दोलन में बहुत योगदान था लेकिन दलित वर्ग इसे हमेशा से ही नकारत आया है जिसके उनके कारण है. देश में आज भी छुआछुत जारी है जिस व्यवस्था से दलित वर्ग हमेशा से परेशान रहा है वह देश की जाति व्यवस्था ने ही देश के विकास को न केवल अवरुद्ध किया है बल्कि विकास के मार्ग को बंद कर दिया है अतः गाँव में शुद्र वर्ग जिनमें दलित भी शामिल है इस व्यवस्था को छोड़ने के पक्षधर ही रहे है गाँव में प्रत्येक व्यक्ति जाति जो छोड़ने चाहता है लेकिन उसके ऊपर के जाति के लोग ऐसा करने से हमेशा मना करते आये हैं और इस प्रकार यह व्यवस्था एक ईटों के मंजिला मकान के समान है जिसमे ऊपर लगी ईट नीचे की ईटों पर न केवल दवाव डालती है वल्कि वह नीचे की ईटों को खिसकने भी नहीं देती है उसी प्रकार उच्च जाति के लोग न केवल जाति व्यवस्था में दवाब डालते है बल्कि इस व्यवस्था में किसी भी प्रकार का कोई बदलाव भी होंने देना चाहते है लेकिन इसके वावजूद भी गांवों में इस व्यवस्था के खिलाफ संघर्ष जारी हैं. ऐसे ही घटना एक मेरे गाँव की है जिसका में अब वर्णन करने वाला हूँ जिस व्यक्ति ने जाति व्यवस्था के खिलाफ जीते जी मनभर आन्दोलन किया है उस व्यक्ति का नाम है गोटीराम. गोटीराम. गाँव का परिचय : गोटीराम के गाँव का नाम कुंवरपुरा है इनका जन्म १९६० के दशक में हुआ है यह गाँव टीकमगढ़ जिले की मोहनगढ़ तहसील का भाग है जो मध्यप्रदेश के भारत में पड़ता है मोहनगढ़ से इस गाँव की दूरी करीब २ किलोमीटर है तो अचर्रा गाँव से भी इतनी दूरी पर है बहुत ही गरीब और पिछड़ा पूरा क्षेत्र है यह पूरा क्षेत्र बुन्देलखण्ड के पठार के अंतर्गत आता है जहाँ मानसून हमेशा धोखा देता है जहाँ तीसरे वर्ष कम ही वारिस होती होती थी. इसप्रकार पूरा क्षेत्र ही कम वारिश के कारण प्रभावित था और जिससे फसल का उत्पादन भी प्रभावित होता था. कुंवरपुरा गाँव में तीन मोहल्ला थे अहिरवार (चमार) मोहल्ला, दूसरा अहीरों का मोहल्ला और तीसरा पटनापुर इन मुहल्लों को मिलकर कुंवरपुरा के नाम से जानते हैं. कुंवरपुरा गाँव का नाम का संधि विच्छेद करने पर पता चलता है, कुंवरपुरा शब्द दो शब्दों से मिलकर बना है कुंवर और पुरा इस प्रकार कुंवर मतलब राजा का लडका और पुरा का मतलब एक छोटा मोहल्ला, इस प्रकार शाब्दिक अर्थ हुआ कुंवरों का पुरा एक दूसरे अर्थ में जिस गाँव में कुवारे लडके रहते हों ऐसा गाँव जिसे कुंवरपुरा कहा गया हैं अतः गाँव में पांच जातिओं के लोग निवास करते हैं. एक मुहल्ला में सिर्फ अहिरवार जाति के लोग ही निवास करते थे बल्कि दूसरे में अहीर, बढाई, कुम्हार, नाई और केबट जाति के लोग निवास करते थे इस गाँव की जातिगत संरचना थी और गाँव में लोग बहुत ही सोहार्द पूर्वक साथ-साथ रहते थे लेकिन जाति व्यवस्था बहुत ही कठोरतम थी. गाँव में अहिरवार (चमार) जाति के लोग अहीर के घर में नहीं जा सकते थे और न ही उनके चबूतरों पर बेठ सकते थे जबकि केवट,नई, बढाई ऐसा कर सकते थे, घोर जाति व्यवस्था का रूप था. अहिरवार (चमार) पहले गांवों में मरी हुई गाय, भेंसों का चमडा निकलने जाते थे और जूते बनने का जातिगत धंधा करीब ६० के दशक में छोड़ चुके थे इसप्रकार अब अहिरवार (चमार) जाति के लोग अन्य जातियों के समान ही खेती की काम करने लगे थे साथ पशु पालन का कार्य भी करते थे. खेती और पशु पालन ही मुख्य कार्य थे जिनमें महिलाएं भी अपनी भूमिका का निर्वाह करते थी. लेकिन छुआछुत लगातार जारी थी गोटीराम के पिता जी का नाम खुमान था और माता का नाम भंतिया था ये पांच भाई थे मेरे दादा खुमान बताया करते थे की उनके दादा का नाम अडकू चौधरी था और खुमान के पिता जी का नाम छ्लोने माते (चौधरी) था. अडकू चोधरी का परिवार पहले ग्वालियर से आकर मोहनगढ़ में बसा था ऐसा कहा जाता है की अडकू चौधरी शराब पीने के बहुत शोकीन थे इसलिए शराब के ठेके पर जाते थे. ठेके की कलारी पर एक कलार जाति की महिला ही उसे चलाया करती थी एक दिन अडकू चौधरी का उस पर दिल आ गया अडकू चौधरी के साथ कलारन भाग आई और अडकू चौधरी को अपना गाँव मोहनगढ़ छोड़ना पड़ा तब आकर कुंवरपुरा गाँव में आकर बसे और अपना जातिगत धंधे को करने लगे इस प्रकार वंश परम्परा रही (अडकू चौधरी---छ्लोने माते---इनके पांच लडके थे जिनमें मेरे दादा जी का स्थान पांचवा था) और दादाजी सिरी खुमान था खुमान के 6 लडके थे जिनमें अमान, सुननेलाल, गोटीराम, फूलचन्द्र और कांसीराम.. इनकी दो लड़ियाँ थी जिसमें से एक मौत हो चुकी थे जिसका विवाह तालबेहट में हुया था दूसरी फूलवती थी जिसका विवाह ढिल्ला हुआ था. गोटीराम का जन्म व् उनका रहन सहन : गोटीराम को लोग भिन्न भिन्न रूप में देखते हैं किसी को वह एक विजेता किसी को वह नेता और किसी वह सामान्य व्यक्ति के रूप देखा जाता है गोटीराम एक जाति विरोद्ध संघर्ष का पुरोधा है गोटीराम में व्यक्तियों को परखने की विशेष छमता थी और लोगों को तुरंत भाप जाता था गोटीराम के बारे कहाँ जाता है की स्कूल की पढाई लिखाई में बहुत तेज था लेकिन ब्रह्मण मास्टर की बजह से उसने स्कूल छोड़ना दिया, एक दिन ब्रह्मण मास्टर ने गोटीराम को जातिगत गालीगलोच की और बहुत पिटाई की तब से गोटीराम ने स्कूल जाना बंद कर दिया था लेकिन ऐसे अपने सम्मान की बहुत चिंता रहती थी. और बाद में गोटीराम बकरी चराने के लिए जाने लगा, गोटीराम को बकरी का दूध बहुत पसंद था इसलिए वह अपनी रूचि बकरियों के चराने में रखता था, एक दिन की बात जब गोटीराम जंगल में बकरी चराने गया था तब अचनाक बारिस होने लगी और नाला पर उफान गया, तब और शाम का समय हो गया था उसने अपनी सुझबूझ का परिचय देते हुए बकरियों को अपने कंधे का सहारा देकर नाला को पारा कराया था. गोटीराम को कुश्ती का भी बहुत शौक था वह हमेशा आल्हा सुनने का शौक था जिस प्रकार राजा महारजा लोग ठाठबाट के साथ रहते थे उसी प्रकार गोटीराम अपने आपकों संभाल कर रखता था उसे सफ़ेद धोती और कुरता बहुत पसंद था और गले में गमछा या तोलिया बहुत पसंद थी यही बात उच्च ज़ाति वाले लोगों को नागवार लगती थी जहाँ एक ओर अहिरवार (चमार) जाति के लोग अन्य जाति के लोगों के साथ नजर मिलाने से डरते थे थे तो गोटीराम आंख में आंख डालकर जबाब देता था उसका मानना था कि तुम्हारी और हमारी रगों में खून एक जैसा ही बहता है इसलिए डरने की कोई बात नहीं और गोटीराम शरीर से भी राजा जैसा ही दिखता था और अपने आपकों राजा से कम नहीं आकता था, गोटीराम देखने में सुगठित शरीर का था, चलने में राजा की तरह चाल थी और बोलने में वक्पटुता थी तुरंत जबाब देता था गोटीराम को अन्याय बिलकुल भी पसंद नहीं था. गोटीराम सम्राट अशोक और नाग वंश की हमेशा चर्चा करता था और बुद्धा और धम्मा की बातें करता था इसलिए उसका विश्वास तर्क और वैज्ञानिक वाद में था. गोटीराम ने पूरे अपने बुंदेलखंड क्षेत्र में महंगी शादी न करने, मृत्यूभोज को बंद करने और अंधविश्वास को लेकर आन्दोलन चलाया, धार्मिक कार्यों को अपने ही लोगों से संपन्न कराने पर बल दिया, गोटीराम का मानना था कि जो सामाजिक समूह यानी जाति, अन्य निम्न जाति से वैवाहिक सम्बन्ध स्थापित नहीं करती या कर सकती है वह हमारी गुरु नहीं हो सकता है इसलिए प्रत्येक जाति को अपने धार्मिक गुरु या शिक्षका बनाने की आवश्यकता है. इस प्रकार धार्मिक रूप से सब जातिओं को स्वतंत्र होने की आवश्यकता है इस प्रकार गोटीराम ने जाति को ख़त्म करने के लिए बहुत बड़ा आन्दोलन चलाया जिसका प्रभाव आज भी आस पास के गाँव में देखने को मिलता है.